Dak li ġie rrappurtat mill-Malta Independent dwar l-ambaxxatriċi Maltija għall-Ġnus Magħquda jista' jkun diskritt bħala wieħed ta' gaffe diplomatika kbira. Juri li fil-qasam diplomatiku hemm problemi kbar. L-ambaxxatriċi Maltija għal Ġnus Magħquda, waqt li kienet qed tattendi laqgħa marbuta max-xogħol tagħha favur Malta fil-Ġnus Magħquda, bdiet ukoll issegwi l-logħba tal-Juventus u anki tellgħet post dwarha titkellem kemm hija multi-tasking. Dak hu li jiġri f'pajjiż fejn politikament min jinsab fil-poter ma jarax sfida mill-Oppożizzjoni. Żgur li dan ma rriflettix tajjeb fuq Malta u l-anqas fuq il-korp diplomatiku Malti.